รัฐบาลไทย-ข่าวทำเนียบรัฐบาล-ผู้ช่วยรมว.ยุติธรรม ยันร่างกฎหมาย JSOC ไม่ได้เร่งทำผิดปกติ ยึดตามหลักสิทธิมนุษยชนสากล ไม่แตกต่างจากของประเทศอื่น ชี้ต้องการให้สังคมปลอดภัยจากพวกโรคจิตทำผิดซ้ำ
วันพฤหัสบดีที่ 7 เมษายน 2565
ผู้ช่วยรมว.ยุติธรรม ยันร่างกฎหมาย JSOC ไม่ได้เร่งทําผิดปกติ ยึดตามหลักสิทธิมนุษยชนสากล ไม่แตกต่างจากของประเทศอื่น ชี้ต้องการให้สังคมปลอดภัยจากพวกโรคจิตทําผิดซ้ํา
ผู้ช่วยรมว.ยุติธรรม ยันร่างกฎหมาย JSOC ไม่ได้เร่งทําผิดปกติ ยึดตามหลักสิทธิมนุษยชนสากล ไม่แตกต่างจากของประเทศอื่น ชี้ต้องการให้สังคมปลอดภัยจากพวกโรคจิตทําผิดซ้ํา
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม กล่าวถึง ร่างพระราชบัญญัติป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ว่าปัญหาการกระทําความผิดซ้ําของผู้พ้นโทษที่กลับมาก่อเหตุอาชญากรรมสะเทือนขวัญหรือคดีอุกฉกรรจ์ได้มีการกระทําความผิดในคดีที่รุนแรงขึ้น และมีการกระทําผิดซ้ําซากติดเป็นนิสัย ที่ผ่านมามีคดีที่ประชาชนให้ความสนใจและสร้างความหวาดกลัวให้กับสังคมเป็นอย่างมาก แม้จะไม่ใช่เป็นการก่อเหตุซ้ําในคดีแรกแต่เมื่อเกิดขึ้นก็ย่อมมีความเสียหายต่อเหยื่อตามมา โดยเฉพาะอย่างยิ่งคดีที่เกี่ยวกับการฆาตกรรมโดยเจตนา การฆาตกรรมต่อเนื่อง การทําร้ายจนเป็นเหตุให้ผู้อื่นถึงแก่ความตาย การข่มขืนกระทําชําเรา การพรากเด็กหรือผู้เยาว์เพื่อการอนาจาร เช่น กรณีของนายสมคิด พุ่มพวง และไอซ์ หีบเหล็ก กระทรวงยุติธรรมได้มีความมุ่งมั่นในการพัฒนาและปรับปรุงกฎหมายที่ยึดประชาชนเป็นศูนย์กลางที่ต้องให้ได้รับการคุ้มครองและปลอดภัยจากปัญหาอาชญากรรม รวมถึงเป็นกระบวนการยุติธรรมที่เคารพสิทธิมนุษยชน มีการปฏิบัติต่อประชาชนด้วยความเสมอภาค มีความเป็นกลาง จึงได้เสนอร่างพระราชบัญญัติป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง
น.ส.ณัฐธ์ภัสส์ กล่าวว่า กฎหมายฉบับนี้เป็นกฎหมายที่ไม่ได้มีเจตนาที่จะนําไปใช้บังคับกับผู้กระทําความผิดโดยทั่วไป แต่มีจุดมุ่งหมายที่จะไปใช้บังคับกับผู้กระทําความผิดที่มีภาวะทางกายและจิตที่ไม่ปกติ และจากการที่ผู้กระทําความผิดได้รับโทษจําคุกแล้ว โดยโทษจําคุกนั้นจะมีระยะเวลานานเท่าใด ก็ไม่อาจที่จะเป็นหลักประกันได้ว่าเมื่อผู้กระทําความผิดพ้นโทษจากเรือนจําแล้ว จะไม่หวนกลับไปกระทําความผิดซ้ําอีก ไม่ว่าจะเป็นการพ้นโทษตามคําพิพากษาก็ตาม ทั้งนี้ เนื่องจากว่าผู้กระทําความผิดยังไม่ได้รับการแก้ไขฟื้นฟู บําบัดรักษาอาการภาวะความบกพร่องทางกายหรือทางจิต ซึ่งเป็นสาเหตุสําคัญที่ผู้กระทําความผิดเหล่านั้นอาจจะหวนกลับไปกระทําความผิดซ้ําอีกได้ ซึ่งปัจจุบันยังไม่มีกฎหมายฉบับใดที่จะสามารถเข้าไปจัดการแก้ไขฟื้นฟูผู้กระทําความผิดได้เหมือนกฎหมายฉบับนี้ และหากไม่มีมาตรการเช่นว่านี้ นั้นหมายความว่าอาจจะไม่มีความปลอดภัยสําหรับประชาชนโดยเฉพาะอย่างยิ่งกลุ่มผู้หญิง และเด็ก ซึ่งอาจจะมีความเสี่ยงจากบุคคลประเภทนี้อยู่
"กฎหมายฉบับนี้ ไม่ได้มีความผิดแปลกไปจากกฎหมายของประเทศที่ได้รับการยกย่องว่าเป็นประเทศที่มีสิทธิมนุษยชน เนื่องจากในนานาอารยประเทศก็มีกฎหมายลักษณะเช่นนี้อยู่เป็นระยะเวลานานแล้ว เช่น สหรัฐอเมริกา อังกฤษ ฝรั่งเศส เยอรมัน และออสเตรเลีย โดยเฉพาะอย่างยิ่งเป็นมาตรการการเฝ้าระวังภายหลังพ้นโทษเพื่อป้องกันสังคมที่ไม่ขัดต่อหลักสิทธิมนุษยชน ตามมาตรฐานของคณะกรรมการสิทธิมนุษยชนแห่งสหประชาชาติ ภายใต้เงื่อนไขว่าเป็นมาตรการสุดท้าย ด้วยระยะเวลาที่จําเป็น มีการคุ้มครองสิทธิผู้ถูกคุมขังอย่างเหมาะสมที่มีการตรวจสอบการคุมขังโดยศาล และให้สิทธิในการมีทนายความ ซึ่งประเทศไทยยังไม่มีกฎหมายลักษณะนี้ และการที่เราเร่งจัดทําให้เสร็จโดยเร็วก็เพื่อความปลอดภัยของสังคม โดยเฉพาะเด็กและสตรี ไม่ได้ผิดปกติอะไรอย่างที่บางคนสงสัย เราตั้งใจทําเพื่อประชาชนจริงๆ"น.ส.ณัฐธ์ภัสส์ กล่าว